ย่านชุมชนเก่า: ชุมชนรอบปราสาทเมืองที
ที่อยู่: ตำบลเมืองที อำเภอเมืองสุรินทร์ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนรอบปราสาทเมืองที เป็นชุมชนโบราณที่มีโบราณสถานตั้งอยู่ในชุมชน ลักษณะเป็นธาตุก่อด้วยอิฐ ถือปูน 5 หลัง พื้นที่โดยรอบชุมชนเป็นพื้นที่เกษตรกรรม เป็นชุมชนพักอาศัยแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา รองลงมาเป็นรับจ้าง และรับราชการ ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบท เป็นชุมชนโบราณที่มีการก่อตั้งเป็นชุมชนซ้อนทับกับแหล่งโบราณ จากอดีตเรื่อยมาจนถึง ปัจจุบัน ภายในชุมชนมีธาตุก่อด้วยอิฐ ถือปูน ๕ หลัง สร้างรวมกันเป็นหมู่บนฐานอิฐเดียวกัน ปัจจุบันหักพังเหลือเพียง ๓ หลัง จากแผนผังและลักษณะของสถาปัตยกรรม ปราสาทเมืองทีจัดเป็นโบราณสถานศิลปะลาวที่สร้างขึ้นในสมัยอยุธยา ราวพุทธศตวรรษที่ 23-24